«23» հոկտեմբերի 2023թ. ք. Երևան

**ՈՐՈՇՈՒՄ N 529-2023/04-Կ**

**ՎԱՐՉԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ**

Հայաստանի Հանրապետության պետական եկամուտների կոմիտեի նախագահի 1-ին տեղակալ Արտյոմ Սմբատյանս քննարկելով «ԱԳԳԱ ԼՈԳԻՍՏԻԿ» ՍՊ ընկերության /ՀՎՀՀ` 01271826/ տնօրեն Աստղիկ Ավետիսյանի վերաբերյալ վարչական վարույթի նյութերը

**ՊԱՐԶԵՑԻ**

ՀՀ պետական եկամուտների կոմիտեի իրավաբանական վարչությունում, ղեկավարվելով ՀՀ հարկային օրենսգրքի 431-րդ հոդվածի 12-րդ մասով, Վարչական իրավախախտումների վերաբերյալ ՀՀ օրենսգրքի 254-րդ 255-րդ և 182․6-րդ հոդվածներով, հարկ վճարողի գույքի վրա արգելանք դնող պաշտոնատար անձի՝ իր իրավասությունների սահմաններում գործողությունների կատարմանը խոչընդոտելու հատկանիշներով «ԱԳԳԱ ԼՈԳԻՍՏԻԿ» ՍՊ ընկերության /ՀՎՀՀ` 01271826, պետ․ գրանցման համար՝ 271.110.916881, հասցե՝ ք․ Երևան, Էրեբունի, Արին Բերդի 5 նրբ․, 10/1, էլ․ հասցե՝ accounting@grandmulino.am/ տնօրեն Աստղիկ Ավետիսյանի /ՀԾՀ․՝ 6207800303, նույն․ քարտ՝ 014890313, տրված՝ 14․03․2023թ-ին, 011-ի կողմից, հասցե՝ Շիրակ, Գյումրի, Տնակ 209094/ վերաբերյալ հարուցվել է վարչական իրավախախտման վարույթ։ Մասնավորապես՝ Աստղիկ Ավետիսյանը չի կատարել հարկ վճարողի գույքի վրա արգելանք դնող պաշտոնատար անձի կողմից 24.07.2023թ-ին կազմված և փոստային ծառայության միջոցով 25.08.2023թ-ին ծանուցված գրությամբ առաջադրված պահանջները։ Այն է՝ Աստղիկ Ավետիսյանը գրությամբ նշված ժամկետում չի ներկայացրել հարկ վճարողի դրամարկղում առկա կանխիկ դրամական միջոցների և այլ գույքի գույքագրման, ինչպես նաև մուտքագրված և ելքագրված դրամական միջոցների շարժի ուսումնասիրության նպատակով տեղեկություններ, այդ թվում՝ դրամարկղային գիրքը:

Միաժամանակ նշված գրությամբ տեղեկացվել է Օրենսգրքի 431-րդ հոդվածի 12-րդ մասով սահմանված՝ հարկ վճարողի գույքի վրա արգելանք դնող պաշտոնատար անձի՝ իր իրավասությունների սահմաններում գործողությունների կատարմանը խոչընդոտելու դեպքում Վարչական իրավախախտումների վերաբերյալ ՀՀ օրենսգրքով սահմանված կարգով խոչընդոտման փաստի արձանագրման վերաբերյալ։

Համաձայն «Հարկատու 3» ԷԿՀ-ի տվյալների՝ «ԱԳԳԱ ԼՈԳԻՍՏԻԿ» ՍՊ ընկերությունը /ՀՎՀՀ` 01271826/ 04.09.2019թ-ին ստացել է թիվ 2 դրամարկղային գիրքը։

Արդյունքում՝ Աստղիկ Ավետիսյանի կողմից թույլ է տրվել արարք, որը համապատասխանում է Վարչական իրավախախտումների վերաբերյալ ՀՀ օրենսգրքի 182․6-րդ հոդվածի հատկանիշներին:

Նշված դեպքի առթիվ հարուցված վարչական վարույթի շրջանակներում վարչական իրավախախտման վերաբերյալ արձանագրության կազմմանը և նյութերի նախապատրաստմանը մասնակցելու նպատակով՝ Աստղիկ Ավետիսյանին 09․10.2023 թվականին պատշաճ ծանուցում է ուղարկվել, սակայն 23․10.2023 թվականի դրությամբ ծանուցագիրը ստանալու փաստը հավաստող ապացույց առկա չէ, այսինքն վարչական վարույթի ընթացիկ փուլում պարզվել է, որ առկա են բավարար հիմքեր «06» հոկտեմբերի 2023 թվականին հարուցված վարչական վարույթը կասեցնելու համար:

Հիմք ընդունելով այն հանգամանքը, որ անհնարին է տվյալ վարույթի արդյունքում ակնկալվող վարչական ակտի ընդունումը մինչև այդ ակտի հասցեատիրոջն ի հայտ բերելը և ղեկավարվելով «Վարչարարության հիմունքների և վարչական վարույթի մասին» ՀՀ օրենքի 49-րդ հոդվածի 1-ին մասի «գ» կետով.

**ՈՐՈՇԵՑԻ**

Աստղիկ Ավետիսյանի նկատմամբ հարուցված վարչական վարույթը կասեցնել մինչև կասեցման համար հիմք հանդիսացող հանգամանքի վերանալը:

ԱՐՏՅՈՄ ՍՄԲԱՏՅԱՆ

